Judrės tvenkinys
54°58′18″ š. pl. 23°34′12″ r. ilg.﻿ / ﻿54.97167°š. pl. 23.57000°r. ilg.﻿ / 54.97167; 23.57000 Judrės tvenkinys – tvenkinys Lietuvoje, Kauno rajone, 8 km į pietus nuo Vilkijos. Sudarytas užtvenkus Judrės upelį (Nemuno intakas) 3,1 km nuo jo žiočių. Tvenkinio ilgis iš pietvakarių į šiaurės rytus – 0,56 km, plotis – iki 0,05 km. Tvenkinį skersai supiltas pylimas dalija į 2 maždaug vienodas dalis. Aukštutinės dalies altitudė 51,4 m, žemutinės - 48,8 m. Krantai aukštoki. Pietvakarinėje pakrantėje stūkso Vincentavo miškelis. Šalia įsikūrę kaimai: Judraičiai, Jadagoniai (kolektyviniai sodai), Riogliškiai.